OpenLLM-France/wikimedia huggingface dataset:
# Zinclipscombita

La zinclipscombita és un mineral de la classe dels fosfats. Rep el seu nom pel seu contingut en zinc i per la seva relació amb la lipscombita.

## Característiques

La zinclipscombita és un fosfat de fórmula química ZnFe₂$^{3+}$(PO₄)₂(OH)₂. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema tetragonal. La seva duresa a l'escala de Mohs és 5.
Segons la classificació de Nickel-Strunz, la zinclipscombita pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, zwieselita, sarkinita, triploidita, wagnerita, wolfeïta, stanĕkita, joosteïta, hidroxilwagnerita, arsenowagnerita, holtedahlita, satterlyita, althausita, adamita, eveïta, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, hentschelita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita i richel·lita.

## Formació i jaciments

Va ser descoberta a la mina Silver Coin, a la localitat de Valmy, al comtat de Humboldt, Nevada (Estats Units). Es tracta de l'únic indret a on ha estat trobada aquesta espècie mineral.

## Referències

* ↑ «Zinclipscombite» (en anglès). Mindat. [Consulta: 4 agost 2017].
# Rasa del Forn

La Rasa del Forn és un torrent afluent per l'esquerra de la Riera de Navel, al Berguedà.

## Municipis per on passa

Des del seu naixement, la Rasa del Forn passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Viver i Serrateix | 1.632 | 58,62% |
| Fent de frontera entre Montclar i Viver i Serrateix | 1.152 | 41,38% |

## Xarxa hidrogràfica

La xarxa hidrogràfica de la Rasa del Forn està integrada per 44 cursos fluvials que sumen una longitud total de 24.626 m.

### Distribució per termes municipals

Distribució municipal de la xarxa :
| Municipi | Longitud que hi transcorre |
| l'Espunyola | 6.811 m. |
| Montclar | 14.533 m. |
| Viver i Serrateix | 8.179 m. |

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Indicador de la mel cua de lira

El indicador de la mel cua de lira (Melichneutes robustus) és una espècie d'ocell de la família dels indicatòrids (Indicatoridae) i única espècie del gènere Melichneutes. Habita a la selva humida de l'Àfrica central i Occidental.
# Pisandre de Camiros

Pisandre (en grec antic: Πείσανδρος, llatí: Peisander) va ser un poeta èpic de l'antiga Grècia nadiu de Camiros, a l'illa de Rodes.
Es tenen molt pocs detalls de la seva vida; amb prou feines se sap que els seus pares s'anomenaven Pisó i Aristecma, i tenia una germana de nom Dioclea. Va florir vers l'olimpíada 33 (648-645 aC). La llegenda diu que havia estat amant del mític Eumolp.
Pel que fa a la seva obra, que no s'ha conservat més que en alguns fragments citats d'altres autors, fou l'autor d'un poema en dos llibres sobre els treballs d'Hèrcules anomenat Ἡράκλεια, Hercalees. Els gramàtics alexandrins tenien l'obra de Pisandre en gran consideració, i el situaven només per darrere Homer i Hesíode, juntament Antímac de Claros i Paniassis d'Halicarnàs; en canvi, Climent d'Alexandria diu l'Heraclea de Pisandre era copiada de Pisí de Lindos. Probablement fou el primer que va establir el nombre de treballs d'Hèrcules en dotze. Consten altres obres que hom li atribueix, però la Suda afirma que són espúries, i que l'autor realment és Arístees. A l'Antologia grega apareix un epigrama atribuït a Pisandre de Rodes, que segurament és el mateix personatge.
Teòcrit diu que a Camiros hi va tenir una estàtua dedicada.

## Referències

* 1 2 3 Edward, Elder. «Pisander». A: William Smith. Dictionary of Greek and Roman Biography and Mythology. Vol. III. Londres: J. Walton, 1849, p. 168.
* ↑ Müller, Karl Otfried. Istoria della letteratura greca. Vol. I. Felice Le Monnier, 1858, p. 160.
* ↑ Climent d'Alexandria. Daniel Heinsius. Stromateis, II 25.2. VI. Lugduni Batauorum: Ioannes Patius academiae typographus pro bibliopolio Commeliniano, 1616, p. 266.
* ↑ «Peisandros». Suda On Line.
# Medvédevka

«Medvédevka» té aquests significats:

## Crimea

* Medvédivka (Crimea), localitat de la República Autònoma de Crimea

## Rússia

* Medvédevka (Saràtov), localitat de l'óblast de Saràtov, a Rússia
# Mola de Calatrava

La Mola de Calatrava és una muntanya de 352 metres que es troba al municipi de la Ràpita, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Mola de Calatrava». Gran Enciclopèdia Catalana. Barcelona: Grup Enciclopèdia Catalana.
# Jai Courtney

Jai Stephen Courtney (Sydney, Austràlia, 15 de març de 1986) és un actor australià conegut per diversos papers a Spartacus: Blood and Sand, a A Good Day to Die Hard, a I, Frankestein i a Divergent.

## Carrera

Des del 2006 Jai és membre del grup de teatre anomenat Cry Havoc! compost per l'actriu Gemma Pranita, la directora Kate Revz i l'actor James Mackay.
El 2008 aparegué com a convidat a la sèrie All Saints i a Packed to the Rafters. El 2010 s'uní al repartiment de la sèrie Spartacus: Blood and Sand.
El 2013 participà en la pel·lícula Jack Reacher. Aquell mateix any treballà a A Good Day to Die Hard. El 2014 aparegué a Divergent i a I, Frankestein.

## Filmografia
### Pel·lícules

| Any | Títol | Paper | Notes |
| 2004 | Boys Grammar | Alex | Curtmetratge |
| 2004 | Helping Hands | - | Curtmetratge |
| 2007 | To Hell & Bourke | - | |
| 2007 | Death in a Flat | - | Curtmetratge |
| 2007 | 20/20 | - | Curtmetratge |
| 2009 | Stone Bros. | Eric | |
| 2012 | Jack Reacher | Charlie | |
| 2013 | A Good Day to Die Hard | John "Jack" McClane, Jr. | |
| 2013 | Felony | Detectiu Jim Melic | |
| 2014 | I, Frankenstein | Gideon | |
| 2014 | Divergent | Eric Coulter | |
| 2014 | Unbroken | Hugh "Cup" Cuppernell | |
| 2014 | The Water Diviner | Tinent Coronel Cecil Hilton | |
| 2015 | The Divergent Series: Insurgent | Eric Coulter | |
| 2015 | Terminator Genisys | Kyle Reese | |
| 2016 | Suicide Squad | Captain Boomerang | |
| 2019 | Amics per sempre | Tom | |

### Sèries de televisió

| Any | Títol | Paper | Notes |
| 2008 | All Saints | Harry Avent | 2 episodis |
| 2008-2009 | Packed to the Rafters | Damian | 2 episodis |
| 2010 | Spartacus: Blood and Sand | Varro | 10 episodis |

## Referències

* ↑ «THEATRE: CRY HAVOC’S JULIUS CAESAR». Arxivat de l'original el 2015-06-15. [Consulta: 13 juny 2015].
* ↑ «A STARZ Original Series > Spartacus: Blood and Sand > Character > Varro». Arxivat de l'original el 2013-10-29. [Consulta: 13 juny 2015].
* ↑ Spartacus Star Jai Courtney Joins Tom Cruise In One Shot
* ↑ «Jai Courtney intentará pararle los pies a Tom Cruise en "One shot"». Arxivat de l'original el 2013-02-05. [Consulta: 13 juny 2015].
* ↑ «Aussie newcomer Jai Courtney takes “One Shot” against Tom Cruise». Arxivat de l'original el 2012-01-01. [Consulta: 13 juny 2015].
* ↑ «'Die Hard 5' casts 'Spartacus' star as John McClane's son». Arxivat de l'original el 2015-01-19. [Consulta: 13 juny 2015].
* ↑ «A Good Day to Die Hard star Jai Courtney is a tattooed baddie in new film Divergent». Arxivat de l'original el 2013-09-17. [Consulta: 13 juny 2015].
# Zinccopperita

La zinccopperita és un mineral de la classe dels elements natius. Rep el seu nom de la seva composició química.

## Característiques

La zinccopperita és un aliatge de coure i zinc, de fórmula química Cu₇Zn₄, encara no aprovat per l'Associació Mineralògica Internacional. Segons la classificació de Nickel-Strunz, la zinccopperita pertany a «01.AB - Metalls i aliatges de metalls, família zinc-coure» juntament amb els següents minerals: cadmi, reni, zinc, titani, danbaïta, α-llautó, zhanghengita i tongxinita, així com de tres espècies més encara sense nom definitiu. Sovint s'empra el terme zinccopperita com a nom genèric per diversos aliatges de Cu-Zn, incloent Cu₃Zn (llautó), Cu₂Zn (tongxinita), danbaïta i zhanghengita.
Va ser reportada per primera vegada l'any 1998 per Xiao et al. del dipòsit de coure de Xifanping, a Yanyuan Co. (Sichuan, República Popular de la Xina), l'únic indret on se n'ha trobat.

## Referències

* ↑ «Zinccopperite» (en anglès). Mindat. [Consulta: 6 gener 2016].
* ↑ Sun, Y., Xiao, Y., and Wang, J. «The discovery features of the native zinc-copper intermetallic compound in China» (en chinese amb abstract en anglès). Journal of Mineralogy and Petrology, 23(2), 2003, pàg. 11-14.
# Rasa del Masot

La Rasa del Masot és un torrent afluent per l'esquerra de la Riera de Sanaüja que realitza tot el seu recorregut pel terme municipal de Biosca i que neix a poc menys de 500 metres al nord-oest de la masia de Galinyó

## Xarxa hidrogràfica

La xarxa hidrogràfica de la Rasa del Masot, que també transcorre íntegrament pel terme municipal de Biosca, està constituïda per dos cursos fluvials la longitud total dels quals suma 2.426 m. .

## Enllaços externs

   * Taula amb les dades detallades de la xarxa hidrogràfica de la Riera de Sanaüja full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Can Llambí (Llagostera)

Can Llambí de Llagostera és un edifici de planta quadrada amb parets portants de pedra morterada que forma part de l'Inventari del Patrimoni Arquitectònic de Catalunya. Coberta de teula a dues vessants i estructurat a partir de tres crugies. El mas s'ha ampliat posteriorment, destacant la capella lateral, la reixa de tanca modernista de ferro forjat, en el jardí posterior i el garatge. La façana principal presenta una porta adovellada i finestres enreixades a la planta baixa. A la planta principal s'obre una balconera central i dues finestres laterals amb carreus de pedra i rapissa emmotllurada. A la planta superior s'obren tres grups de finestres amb arcs semicirculars. Hi ha també una pallissa amb arc apuntat de pedra. Tot i que conserva el seu aspecte original, va canviar d'emplaçament per aconseguir millor orientació.

## Història

Segons l'escriptura de l'any 1150, Llambí comprà una fracció de terra al monestir de Sant Feliu de Guíxols. L'any 1350, el Llambí ja eren amos d'un mas important. Els pagesos d'aquestes terres foren especialment durs a la Guerra de les Remences. Vers l'any 1528, Caterina Llambí era propietària del mas. La família continuà en propietat fins que la pubilla es casà amb un altre terratinent, Lluís Garriga de Barcelona, que augmentà el patrimoni rústec. Can Llambí de Penedes fou una de les cases pairals més pròsperes de la comarca i utilitzà l'explotació de les alzines sureres com la seva principal font de riquesa.

## Vegeu també

* Llista de monuments de Llagostera

## Referències

* 1 2 «Can Llambí». Inventari del Patrimoni Arquitectònic de Catalunya. Generalitat de Catalunya. [Consulta: 9 setembre 2014].
# Independence (Louisiana)

Independence és una població dels Estats Units a l'estat de Louisiana. Segons el cens del 2000 tenia 1.724 habitants.

## Demografia

Segons el cens del 2000, Independence tenia 1.724 habitants, 663 habitatges, i 446 famílies. La densitat de població era de 298,5 habitants/km².
Dels 663 habitatges en un 31,2% hi vivien nens de menys de 18 anys, en un 42,1% hi vivien parelles casades, en un 21,9% dones solteres, i en un 32,7% no eren unitats familiars. En el 28,1% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,21.
Per edats la població es repartia de la següent manera: un 28,7% tenia menys de 18 anys, un 9,3% entre 18 i 24, un 25,5% entre 25 i 44, un 19,7% de 45 a 60 i un 16,9% 65 anys o més.
L'edat mediana era de 35 anys. Per cada 100 dones de 18 o més anys hi havia 78 homes.
La renda mediana per habitatge era de 22.446 $ i la renda mediana per família de 30.685 $. Els homes tenien una renda mediana de 28.125 $ mentre que les dones 17.105 $. La renda per capita de la població era de 10.495 $. Entorn del 20,8% de les famílies i el 29,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Independence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Independence». American Fact Finder. Oficina del Cens dels Estats Units, 12-01-2010.
# Pithecheirops otion

Pithecheirops otion és una espècie de mamífer rosegador de la família dels múrids. És endèmic de la part malàisia de Borneo, on viu a altituds d'aproximadament 150 msnm. És conegut a partir d'un únic espècimen. El seu hàbitat natural són els boscos primaris de dipterocarpàcies. Es desconeix si hi ha cap amenaça significativa per a la supervivència d'aquesta espècie. El seu nom específic, otion, significa 'orella' en llatí.

## Referències

* ↑ Gerrie, R.; Kennerley, R. Pithecheirops otion. UICN 2016. Llista Vermella d'espècies amenaçades de la UICN, edició 2016, consultada el 14 març 2018.
* ↑ Entrada «Pithecheirops» d'Animalia (en anglès).
# Medvéjie

«Medvéjie» té aquests significats:
* Medvéjie (Kurgan), localitat de l'óblast de Kurgan, a Rússia
* Medvéjie (Sakhalín), localitat de l'óblast de Sakhalín, a Rússia
# Llau del Graller

La llau del Graller és una llau afluent de la llau de Segan. Discorre íntegrament pel terme de Conca de Dalt, en el seu antic terme d'Hortoneda de la Conca, al Pallars Jussà.
Es forma al sud-est del Cap de Roc del Graller per la unió de les llaus de la Castellana i del Grau, des dòn davalla cap a ponent pel vessant nord de l'Obaga de la Cogulla i nord-est del Serrat Gros. Deixa al nord-est el Serrat de Segan i la Solana del Graller, vessant meridional del serrat esmentat, i a sota de l'extrem occidental del Serrat de Segan es transforma en la llau de Segan.

## Enllaços externs

* Institut Cartogràfic de Catalunya
# Wu Hou (cràter)

Wu Hou és un cràter d'impacte en el planeta Venus de 27,5 km de diàmetre. Porta el nom de Wu Zhao o Wu Zetian (c. 624-705), emperadriu xinesa, i el seu nom va ser aprovat per la Unió Astronòmica Internacional el 1994.

## Referències

* ↑ «Wu Hou». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Rasa del Molí de Moixons

La Rasa del Molí de Moixons és un torrent afluent per l'esquerra de la Rasa de la Rovira que neix a poc més de 800 m. al nord-oest de la masia de Casacremada (Pinós).

## Termes municipals que travessa

La Rasa del Molí de Moixons transcorre íntegrament pel terme municipal de Pinós (Solsonès).

## Xarxa hidrogràfica

La xarxa hidrogràfica de la Rasa del Molí de Moixons està constituïda per 20 cursos fluvials que sumen una longitud total de 15.522 m.

### Distribució municipal

El conjunt de la xarxa hidrogràfica de la Rasa del Molí de Moixons transcorre pels següents termes municipals:

### Principals afluents
## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Can Llança (Cardedeu)

Can Llança és una masia del municipi de Cardedeu (Vallès Oriental), catalogada com a bé cultural d'interès local.

## Descripció

És una masia de planta basilical amb orientació sud. Té un barri tancat amb antics graners a mà dreta que han perdut la pallissa. Al costat de la porta del barri hi ha una finestra reixada. El primer pis presenta tres finestres i golfes. La porta principal de llinda plana no és l'original, que se la va endur l'anterior propietari i sembla que datava del 1783. Les llindes i brancals de les finestres són fets amb filades de maons. Els angles són amb pedra caironada, i té rellotge de sol i entrada lateral al barri.

## Història

La casa no conserva documentació i tampoc apareix en el plànol de Cardedeu de 1777. En el seu Dietari pertanyent a l'any 1898, la casa estava abandonada i mig enrunada. El 1985 la va comprar i reformar Federico Valenciano Tejerina i va passar a ser residència d'estiueig.

## Referències

* 1 2 3 «Can Llança». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Can Llança». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Independence (Minnesota)

Independence és una població dels Estats Units a l'estat de Minnesota. Segons el cens del 2000 tenia 3.236 habitants.

## Demografia

Segons el cens del 2000, Independence tenia 3.236 habitants, 1.088 habitatges, i 908 famílies. La densitat de població era de 38,3 habitants per km².
Dels 1.088 habitatges en un 40,5% hi vivien nens de menys de 18 anys, en un 75,4% hi vivien parelles casades, en un 5% dones solteres, i en un 16,5% no eren unitats familiars. En l'11,7% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,1% tenia menys de 18 anys, un 5% entre 18 i 24, un 29% entre 25 i 44, un 27,7% de 45 a 60 i un 8,2% 65 anys o més.
L'edat mediana era de 39 anys. Per cada 100 dones de 18 o més anys hi havia 103,2 homes.
La renda mediana per habitatge era de 79.126 $ i la renda mediana per família de 82.143 $. Els homes tenien una renda mediana de 50.793 $ mentre que les dones 40.625 $. La renda per capita de la població era de 35.753 $. Entorn del 0,8% de les famílies i l'1,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Independence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Independence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mikhaliova

Mikhaliova (en rus: Михалёва) és un poble de l'óblast de Sverdlovsk, a Rússia, segons el cens del 2010 tenia 113 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Montserrat Poch

Montserrat Poch o Montserrat Poc (Vallbona d'Anoia, a.1528 – Barcelona, 28 de desembre del 1578) fou un bandoler. Juntament amb els seus germans Pere i Joan, portà entre els anys 1570 i 1578 una banda molt temuda que operà especialment a les comarques de l'Anoia i el Penedès, però que també feu incursions per la vegueria de Lleida, per Andorra i terres de Foix (on, el 1571, nou membres de la seva banda foren presos pel comte). En l'11 d'abril del 1570, la quadrilla de Poch matà el comissari reial Pere Mateu en la carretera de Piera i Vallbona, malgrat la nodrida escorta que portava. Capturat a Vilafranca del Penedès, sembla que la justícia oferí a Montserrat l'amnistià a canvi d'exiliar-se a Mallorca el 1570 (o s'hi fugà, segons altres versions), però el 1573 o posteriorment delinquí novament. Tornat a Catalunya, ja sol, després d'haver vagat per Canet de Mar i Mataró i d'haver-se refugiat a Horta (Barcelona), el 1578 fou capturat, turmentat i executat sota l'autoritat del virrei Fernando de Toledo, prior de Castella (1571-1580).

## Notes

* ↑ http://www.dirittoestoria.it/lavori2/Contributi/Torres-Faida-bandolerismo.htm
* ↑ https://web.archive.org/web/20070624085852/http://pagesperso-orange.fr/catnet/dates_catalanes.html
* ↑ http://perso.wanadoo.es/heras.santos/sociedad%20del%20antiguo%20regimen/trabajos2006/Bandolerismo.html Arxivat 2008-01-02 a Wayback Machine.

## Enllaços externs

* Cobles ara nouament compostas sobra la presa y sentència de Montserrat Poc
* Breus indicacions biogràfiques Arxivat 2016-03-03 a Wayback Machine.